b'\n_START_ARTICLE_\nDit Clapper\n_START_SECTION_\nIgralska kariera\n_START_PARAGRAPH_\nClapper je prejel vzdevek\xc2\xa0\xc2\xbbDit\xc2\xab\xc2\xa0\xc5\xbee pri zgodnji starosti. Najprej je zaigral za \xc4\x8dlansko amatersko mo\xc5\xa1tvo iz Toronta, nato je bil eno sezono \xc4\x8dlan profesionalnega mo\xc5\xa1tva Boston Tigers, ki je delovalo v ligi Canadian-American Hockey League. Leta 1927 mu je uspel preboj v NHL mo\xc5\xa1tvo Boston Bruins, v katerem je ostal nadaljnjih 20 sezon, kar mu je uspelo kot prvemu. Bil je odli\xc4\x8den na polo\xc5\xbeajih napadalca in branilca in je bil ve\xc4\x8dkrat imenovan v mo\xc5\xa1tvo zvezd lige NHL._NEWLINE_Ker je tako dolgo igral za Bruinse, so v klubu upokojili njegovo \xc5\xa1tevilko 5. Hokejski hram slavnih lige NHL je v njegovem primeru presko\xc4\x8dil triletno \xc4\x8dakalno dobo za sprejem in ga vklju\xc4\x8dil vase takoj ob koncu njegove igralske kariere, leta 1947, natan\xc4\x8dneje na ve\xc4\x8der njegove upokojitve, ko je odigral svojo zadnjo tekmo. S tem je postal prvi aktivni igralec, ki je bil sprejet v hram. Njegov rabljen dres iz tekme tistega ve\xc4\x8dera je daroval hramu Clapper sam, med predstavitvijo na ledu tistega ve\xc4\x8dera. Dres je trenutno razstavni eksponat Mednarodnega hokejskega hrama slavnih v Kingstonu, Ontario. Dokler ni postal trener, je bil kapetan Bruinsov dlje kot kateri koli drugi igralec v ligi NHL do Rayja Bourqueja in Steva Yzermana.\n_START_SECTION_\nTrenerska kariera\n_START_PARAGRAPH_\nClapper je vodil Bruinse \xc5\xa1tiri sezone, od tega je prvi dve sezoni za mo\xc5\xa1tvo tudi \xc5\xa1e igral. Postal je prvi igralec v zgodovini lige NHL z 20 sezonami igranja in zadnji aktivni igralec, ki je v ligi igral v 20. letih._NEWLINE_V kultnem hokejskem filmu Slap Shot je ob Toeju Blakeu in Eddieju Shoreu omenjen kot vrhunski primer starodobnega hokeja in na\xc4\x8dina, kako naj bi se hokej igral._NEWLINE_Njegov vnuk Greg Theberge je prav tako profesionalni hokejist in je zaigral v ligi NHL, trenutno pa je upokojen._NEWLINE_Clapper je umrl 20. januarja 1978 za zapleti sr\xc4\x8dnega napada. Pokopali so ga na pokopali\xc5\xa1\xc4\x8du Trent Valley Cemetery, Hastings, Ontario._NEWLINE_Leta 1998 ga je hokejski \xc4\x8dasnik The Hockey News uvrstil na 41. mesto seznama 100 najve\xc4\x8djih hokejistov lige NHL vseh \xc4\x8dasov.'